Anita Krohn Traaseth blir rådgiver for EU-kommisjonen

Tidligere leder for Innovasjon Norge, Anita Krohn Traaseth, er oppnevnt til å sitte i styret til EU-kommisjonens nyopprettede innovasjonsråd.

Tidligere leder for Innovasjon Norge, Anita Krohn Traaseth, er plukket ut til å sitte i innovasjonsrådet til EU-kommisjonen. Foto: Berit Roald / NTB scanpix

NTB

27. juni 2019

European Innovation Council (EIC) skal kartlegge hvordan europeiske innovasjon- og start-up-selskaper best kan løftes fram for å konkurrere på verdensmarkedene. Torsdag ble det klart at ett av 22 medlemmer i rådets styre er tidligere Innovasjon Norge-sjef Anita Krohn Traaseth, skriver Dagens Næringsliv.

Organet skal en bli fullt operativ juridisk enhet fra 2021 med et foreslått budsjett på 10 milliarder euro – rundt 97 milliarder kroner etter dagens kurs.

I styret vil Traaseth blant annet få selskap av Jim Hagemann Snabe, styreleder i det danske konglomeratet Mærsk.